Washington Open
Washington Open er en tennisturnering, som hvert år i starten af august bliver spillet på hardcourt-baner i William H.G. FitzGerald Tennis Center i Rock Creek Park i Washington D.C., USA. Washington Open er en del af ATP Tour i kategorien ATP Tour 500 og WTA Tour i kategorien WTA 250. Turneringen er endvidere en del af US Open Series, der samler en del af optaktsturenringerne til US Open. Siden 2012 er turneringen blevet markedsført under navnet Citi Open på grund af et navnesponorat fra banken Citi.

I herresingle er Andre Agassi indehaver af rekorden for flest titler med 5 (1990–91, 1995, 1998–99) og flest finalepladser med 6 (tabt finale i 2000). Han deler endvidere rekorden for flest titler i træk (2) med Michael Chang (1996–97), Juan Martín del Potro (2008–09) og Alexander Zverev (2017–18). I damesingle er Magdaléna Rybáriková den eneste spiller med to titler (2012–13) og deler rekorden for flest finalepladser (2) med Anastasija Pavljutjenkova, der tabte finalen i både 2012 og 2015. I herredoublerækken deler Marty Riessen (1971–72, 1974, 1979) samt Bob og Mike Bryan (2005–07, 2015) rekorden for flest titler (4), men Bryan-brødrene er de eneste med tre titler i træk. Bryan-brødrene har også rekord for flest finalepladser (6, tabte finaler i 2001–02) sammen med Raúl Ramírez (vinder i 1976, 1981–82, tabende finalist i 1975, 1978–79). I damedouble er Shuko Aoyama (2012–14, 2017) den eneste spiller med fire titler, den eneste med tre titler i træk og den eneste med fem finalepladser (tabte finalen i 2016).

Historie 

Turneringen blev første gang afviklet i 1969, og i perioden 1969-81 blev den spillet under navnet Washington Star International. Fra 1982 til 1992 var navnet Sovran Bank Classic, og i 1983 Newsweek Tennis Classic, hvorefter man gik over til Legg Mason Tennis Classic fra 1994 til 2011. Intil 1986 blev kampene afviklet udendørts på grusbaner, hvorefter man gik over til at afvikle turneringen på hardcourt.

Kvindernes turnering blev spillet før første gang i 2011 i College Park, Maryland under navnet Citi Open, og fra sæsonen 2012 besluttede ATP Tour og WTA Tour at fusionere de to turenringer til et samlet stævne, hvilket medførte, at kvindernes kampe blev flyttet til William H.G. FitzGerald Tennis Center, og at Citi overtog navnesponsoratet fra Legg Mason.

I 2015 droppede Washington Open sin deltagelse i US Open Series. Da ESPN overtog tv-rettighederne til US Open fra og med 2015, overtog stationen samtidig de eksklusive hjemlige tv-rettigheder til alle turneringerne i US Open Series. Stationen lovede imidlertid kun mindst fire timers dækning på ESPN2 (i 2014 blev dækningen delt mellem ESPN og Tennis Channel), mens resten blev henvist til streaming på ESPN3. Donald Dell kritiserede ESPN for at bruge ESPN3 til at købe sportsrettigheder uden intention om at sende dem på tv, og han udtalte "If you're running a tournament, and it's two million dollars, and sponsorship money in the six million to eight million dollar range, you've got sponsors that don't want to be having only four or six hours on television." Resultatet blev, at Citi Open trak sig fra US Open Series, så turneringen kunne indgå en ny aftale med Tennis Channel. Den fireårige kontrakt til en værdi af $ 2,1 millioner inkluderede 171 timers tv-dækning for hele turneringsugen, og finansiering af forbedrede faciliteter, herunder en anden tv-dækket bane.

I 2019 blev ejerskabet af turneringen overtaget af forretningsmanden Mark Ein, og Citi Open vendte tilbage som en del af US Open Series. Tennis Channel opnåede en femårig forlænge af sine medierettigheder.

Finaler

Herresingle

Damesingle

Herredouble

Damedouble

Se også 
 Virginia Slims of Washington – kvindeturnering (1972–1991)

Referencer

Kilder 
 Citi Open 
 ATP Tour - Washington D.C. 
 WTA - Washington D.C. 

 
Etableret i 1969